text: YouSee sender ved en fejl TV 2 Lorry i Sønderjylland
  02 januar 2017 kl. 19.29
  En række sønderjyske YouSee-kunder kan ikke se TV SYD. Efter det store nedbrud over nytår vises der i stedet TV 2 Lorry.
  TV SYD har modtaget en række henvendelser fra vrede YouSee-kunder, der for anden dag i træk får vist københavnske TV 2 Lorry på TV 2 i stedet for TV SYD.
  - Hvorfor ser vi for anden dag i træk TV 2 Lorry?, skriver Tanja Gregersen fra Vojens.
  Inge Skovrup, Haderslev: "Hvorfor ser vi TV 2 Lorry, når vi bor i Haderslev?"
  Hun bakkes op af irriterede borgere i nabobyen.
  - Hvorfor ser vi TV 2 Lorry, når vi bor i Haderslev?, skriver Inge Skovrup fra Haderslev.
  Også på de sociale medier gentager spørgsmålet sig.
  - YouSee, Hvorfor sender i TV 2 Lorry og ikke TV SYD i 6100 Haderslev?, skriver Emil Stahl på Twitter.
  Hej - det er et rigtig godt spørgsmål. Jeg har meldt det videre til rette afdeling, så vi kan få det undersøgt nærmere^J
  Nedbruddet er en af følgevirkningerne efter det store nytårsnedbrud.
  YouSee oplyser på deres hjemmeside, at de er opmærksomme på fejlen. Den forventes udbedret senest 3. januar klokken 16.00.
  Du kan også løbende følge driftsinformationen på YouSees hjemmeside.
  Indtil fejlen er udbedret kan alle udsendelser følges på TV SYDs egen kanal TV SYD+ eller live på TV SYDs hjemmeside.
  
  